text: Besparelser vækker bekymring hos læsere
  29 september 2016 kl. 15.54
  Jeg er bekymret, siger læser af JydskeVestkysten efter dagens besparelser.
  Besparelserne og fyringer af medarbejderne hos JydskeVestkysten bekymrer læserne.
  Ægteparret Holm Kongsbak i Esbjerg bruger den lokale avis til at orientere sig om, hvad der foregår i deres by, og det skulle nødigt ændre sig, siger de.
  En sparerunde betyder, at syv medarbejdere torsdag blev fyret på Jysk Fynske Medier. I alt er 67 stillinger blevet nedlagt . Mediekoncernen skal spare 140 millioner kroner.
  - Jeg kan ikke undvære avisen, siger Iben Holm Kongsbak. Der er ikke noget som at holde en papiravis i hånden og læse den, når man har tiden.
  Iben Holm Kongsbak, abonnent af JydskeVestkysten: "Der er ikke noget som at holde en papiravis i hånden og læse den, når man har tiden."
  Ægteparret bruger avisen som et supplement til de landsdækkende aviser, og den lokale leverer indhold, som de landsdækkende ikke kan, siger Niels Kongsbak:
  - Vi fisker de lokale historier, store som små, og avisen hjælper os med at holde os orienteret om, hvad der foregår her, hvor vi bor, siger han.
  Men ægteparret er bekymret for konsekvensen af de nye besparelser:
  - Hvis man skal være ærlig, så bliver papiravisen jo tyndere og tyndere, siger Iben Holm Kongsbak.
  Se et videoklip med ægteparret her:
  
  